gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu gu en gu gu gu en en en en en en en en en en en it en en en en en en en gu en en en gu en en en gu en en en en en en en gu en en en en en gu en gu en en en gu en en en en en en en en en en en en fr en en en en en en en en hbs_lat en en en en en en en gu en en gu en en en en fr en en en gu gu gu gu gu gu gu gu gu gu gu gu gu gu en gu gu gu gu en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: મૈત્રીના બે હૂંફાળા અવસરો – ડો. આઈ. કે. વીજળીવાળા
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[મિત્રતા માટે માત્ર એક જ દિવસ ન હોય, આખી જિંદગી આ સંબંધ માટે ઓછી પડતી હોય છે. તો રીડ ગુજરાતીએ મિત્રતાના નામે લખેલ આ આખા સપ્તાહમાં આજે માણીએ બે સુંદર દોસ્તીના અવસરો.]
પરદેશના બે મિત્રોએ કૉલેજ પૂરી કરીને એક સાથે જ લશ્કરમાં જોડાવાનું નક્કી કર્યું. નસીબજોગે બંનેને લશ્કરમાં પ્રવેશ મળી ગયો અને એક જ ટુકડીમાં સૈનિક તરીકે સ્થાન મળ્યું.
એ જ અરસામાં યુદ્ધ ફાટી નીકળ્યું. એક રાત્રે આ લોકોની ટુકડી પર જ હુમલો થયો. અચાનક થયેલા હુમલાથી એમની ટુકડીમાં થોડી અંધાધૂંધી ફેલાઈ ગઈ. રાતનો અંધકાર, બૉમ્બશેલ્સનો મારો અને ધાણીફૂટ ગોળીબાર વચ્ચે શું કરવું એ કોઈને સમજાતું નહોતું. એ લોકો પોતાના ટ્રેન્ચ (રક્ષણ માટે બનાવેલી ખાઈ)થી થોડા દૂર હતા. પાછા પગલે ચાલતા માંડ એ લોકો ટ્રેન્ચ સુધી પહોંચ્યા.
બરાબર એ જ વખતે ટ્રેન્ચની બહારથી ખૂબ નજીકથી એક દર્દભર્યો અવાજ આવ્યો, ‘હેરી ! મારા દોસ્ત ! પ્લીઝ મને મદદ કર ! હું ગંભીર રીતે ઘવાયો છું !’
હેરી તરત જ અવાજ ઓળખી ગયો. એ એના દિલોજાન દોસ્ત બિલીનો હતો. એણે એની પાસે જવા માટે ટુકડીના કમાન્ડર પાસે રજા માગી. એની ઈચ્છા કોઈ પણ રીતે બિલીને ટ્રેન્ચમાં લઈ આવવાની હતી.
કંપની કમાન્ડરે એને ઘસીને ના પાડતા કહ્યું કે, ‘બિલકુલ નહીં ! તારે અહીંથી ક્યાંય જવાનું નથી. આમેય આપણા બે-ચાર સાથીઓ માર્યા ગયા છે. આવા વખતે તને જવા દઈને હું વધારે એક વ્યક્તિને ખોવા નથી માગતો. ઉપરાંત જે રીતે બિલીનો અવાજ આવી રહ્યો છે એના પરથી એ ગંભીર રીતે ઘવાયો હોય એવું લાગે છે. એની ઈજાઓ એ લાંબું નહીં ખેંચે એવી લાગે છે. એટલે તારે ત્યાં જવાની કોઈ જ જરૂર નથી.’
હેરી પોતાની પૉઝિશન સંભાળીને બેસી ગયો. થોડી ક્ષણો પછી ફરી વખત બિલીનો કણસતો અવાજ આવ્યો, ‘હેરી ! પ્લીઝ ! મને મદદ કર. હું મારી જાતે હલી શકું એમ પણ નથી, પ્લીઝ!’
હેરી ચૂપચાપ પોતાની જગ્યાએ મોરચો સંભાળીને બેઠો રહ્યો. કમાન્ડરે ના પાડી એ પછી લશ્કરની શિસ્ત મુજબ હવે હલવું પણ શક્ય નહોતું, પરંતુ મદદ માટેનો બિલીનો પોકાર વારંવાર એના કાને અથડાતો હતો.
દસેક મિનિટ એમ જ ચાલ્યું. એ પછી હેરીથી ન રહેવાયું. એ ફરી એક વાર કમાન્ડર પાસે જઈને બોલ્યો, ‘જુઓ કમાન્ડર ! બિલી મારો બાળપણનો મિત્ર છે. વરસોનાં વરસો અમે સાથે રહ્યા છીએ. આજે એને મારી આટલી બધી જરૂર હોય ત્યારે મારે જવું જોઈએ અને તમારે મને મંજૂરી આપવી જ જોઈએ.’
કમાન્ડે અનિચ્છાએ એને જવાની હા પાડી. હેરી તરત જ ટ્રેન્ચમાંથી નીકળીને કોણીના બળે ઘસડાતો ઘસડાતો અને અંધારામાં બધે ફંફોસતો બિલી પાસે પહોંચ્યો. પંદરેક મિનિટ પછી એ જ રીતે એ બિલીને ઘસડતો ટ્રેન્ચમાં લઈ આવ્યો. બધાએ જોયું તો બિલી મૃત્યુ પામ્યો હતો.
હવે ટ્રુપ કમાન્ડરનો પિત્તો ગયો. હેરી પર બરાબરના ગુસ્સે થતા એણે કહ્યું, ‘કેમ ? મેં તને નહોતું કહ્યું કે એ મરી જ જવાનો છે ? તને પણ આમાં ગોળી લાગી શકત અને એવું થાત તો આપણે વધારે એક માણસ ખોઈ બેસત. લશ્કરની શિસ્ત પ્રમાણે તેં બરાબર નથી જ કર્યું. તેં તારી અને સમગ્ર ટ્રુપની જિંદગી જોખમમાં નાખી છે. તેં ખરેખર ખોટું કર્યું છે. તું એને બચાવવા ગયો, પરંતુ તારો દોસ્ત તો મરી જ ગયો હતો.’
હેરી થોડી વાર કમાન્ડરની સામે જોઈ રહ્યો. પછી બોલ્યો, ‘ના, કમાન્ડર ! મેં જરાય ખોટું નથી કર્યું. હું પહોંચ્યો ત્યારે બિલી હજુ જીવતો હતો. મને એની પાસે પહોંચેલો જાણીને એ ખૂબ ખુશ થઈ ગયો હતો. એ બોલ્યો હતો કે, ‘હેરી ! મને ખાતરી જ હતી કે તું મારી મદદે આવીશ જ! આભાર દોસ્ત!’ બસ, આટલું બોલીને એણે પ્રાણ છોડી દીધો. ભલે એને હું બચાવી ન શક્યો, પરંતુ એના છેલ્લા સમયે એની પાસે હાજર તો રહી શક્યો અને એ પોતે નહીં બચે એવી એને ખબર હશે જ, પરંતુ મરતા પહેલા એને કદાચ મારી સાથે એકાદ-બે ક્ષણો ગાળવી હશે અને એની એ ઈચ્છા હું પૂરી કરી શક્યો. બસ, એનાથી વધારે એક મરતા માણસને બીજું શું જોઈએ?’
બોલતા બોલતા હેરીની આંખો નીતરતી હતી.
માર્ક નામનો એક છોકરો પરદેશની એક નિશાળમાં ભણતો હતો. એક દિવસ શાળામાંથી છૂટ્યા પછી એ પોતાના ભાઈબંધોની જોડે ઘરે ન ગયો. એકાદ ચોપડી બદલવાની હોવાથી થોડી વાર લાઈબ્રેરીમાં રોકાયો. છેક સાંજ પડી ત્યારે એ ઘરે જવા નીકળ્યો.
રસ્તામાં એણે જોયું કે સ્કૂલથી થોડે દૂર એના જેવડો જ એક છોકરો, ઘણાં બધાં પુસ્તકો, બેઝબૉલનું બૅટ, બેઝબૉલના મોજાં અને અન્ય થોડો સામાન લઈને એની આગળ જઈ રહ્યો હતો. એના હાથમાં એ બરાબર રીતે સાચવીને ઉપાડી શકે એનાથી વધારે વસ્તુઓ હતી એ સ્પષ્ટ દેખાઈ આવતું હતું. અચાનક એ છોકરાનો પગ લથડ્યો અને એના હાથમાંની બધી વસ્તુઓ જમીન પર પડીને વેરવિખેર થઈ ગઈ. એ પોતે પણ નીચે પડી ગયો.
એ જોઈને માર્ક દોડ્યો. એણે પેલા છોકરાને ટેકો આપીને બેઠો કર્યો. એની વસ્તુઓ એકઠી કરીને ગોઠવી આપી. પછી અર્ધી વસ્તુઓ પોતે લઈને બોલ્યો, ‘ચિંતા ન કરીશ, દોસ્ત ! તારો આટલો સામાન હું ઉપાડી લઉં છું. ચાલ, હવે એ બતાવ, આપણે કઈ તરફ જવાનું છે ? અને હા, બાય ધી વે, મારું નામ માર્ક છે !’
પેલા છોકરાના રડમસ ચહેરા પર હાસ્ય ફૂટી નીકળ્યું. પોતાના ભાગનો સામાન ઊંચકતા એ બોલ્યો, ‘મારું નામ જૉન છે. આ રસ્તા પર અહીં નજીકમાં જ મારું ઘર છે. માર્ક, તારો ઘણો આભાર દોસ્ત ! પણ તું મારી સાથે આવીશ અને તારે મોડું થશે તો તારા ઘરે કોઈ ચિંતા નહીં કરે?’
‘ના ! હું મારા ઘરે સવારે કહીને જ નીકળ્યો છું કે મારે મોડું થશે. એટલે ચાલ, આપણે પહેલા તારો સામાન પહોંચાડીએ !’ માર્કે જવાબ આપ્યો.
બંને જણા વાતો કરતાં કરતાં જૉનના ઘરે પહોંચ્યા. જૉનની માતાએ નાસ્તો અને ચા તૈયાર કર્યા એટલી વારમાં બંને છોકરાઓએ ચેસનો એક દાવ પણ ખેલી નાખ્યો. માર્કનો સ્વભાવ એટલો રમૂજી અને મળતાવડો હતો કે થોડી વારમાં જ એ જૉનની માતા સાથે પણ સરસ રીતે વાતો કરવા માંડ્યો. એ બંને જણને માર્ક સાથે વાતો કરવાની મજા પડી ગઈ. માર્કે ઘણા બધા જૉક્સ કહીને બધાંને ખૂબ હસાવ્યાં પણ ખરાં.
એ દિવસ પછી તો માર્ક અને જૉન બંને પાકા ભાઈબંધ બની ગયા. બંને એક જ બેન્ચ પર બેસતા અને લગભગ દરેક કાર્યક્ર્મ, સ્પર્ધા કે રમતમાં જોડે જ રહેતા. એમ કરતા શાળાના દિવસો પૂરા થયા. એક દિવસ બંનેને છૂટા પડવાનો સમય પણ આવી ગયો.
છૂટા પડવાની આગલી સાંજે જૉને માર્કને ફોન કરીને પૂછ્યું કે, ‘માર્ક ! હું તને મળવા માગું છું. શું અત્યારે હું તારા ઘરે આવી શકું ખરો?’
માર્કે હા પાડી. જૉન માર્કના ઘરે આવ્યો. બંને જણ માર્કના રૂમમાં બેઠા. થોડીક વાર આડીઅવળી વાતો થઈ એ પછી જૉન બોલ્યો, ‘માર્ક ! તને આપણી પ્રથમ મુલાકાત યાદ છે ? તેં મને ચોપડા-બૅટ વગેરે મારા ઘરે પહોંચાડવામાં મદદ કરેલી, યાદ આવ્યું ?’
‘હા! તું ઘણો સામાન લઈ જઈ રહ્યો હતો, એ મને બરાબર યાદ છે.’ માર્ક બોલ્યો.
‘પણ એ બધું હું શું કામ લઈ જઈ રહ્યો હતો એ તેં મને નહોતું પૂછ્યું, ખરું ને ? હકીકતે એ બધું હું મારું શાળાનું લૉકર ખાલી કરીને ઘરે લઈ જઈ રહ્યો હતો, જેથી મારા ગયા પછી બીજા કોઈને એ ખાલી કરવાની ઝંઝટ ન રહે!’
‘તારા ગયા પછી એટલે?’ માર્કે નવાઈ સાથે પૂછ્યું.
‘દોસ્ત !’ જૉન ગંભીર બની ગયો, ‘વાત એમ છે કે એ દિવસે હું આપઘાત કરવાનો હતો. મારી માતાની ઊંઘની ગોળીઓની આખી ડબ્બી એ દિવસે મારા ખિસ્સામાં હતી. હું જિંદગીથી સાવ હતાશ અને નિરાશ થઈ ગયો હતો. મારા પિતાજીના અવસાન પછી અમે આ શહેરમાં આવ્યા હતા. મારે કોઈ મિત્ર કે સગાંવહાલાં કે ભાઈબહેન નહોતાં. અરે, દિવસોના દિવસો સુધી મારી સાથે મારી માતા સિવાય વાત કરવાવાળું પણ બીજું કોઈ નહોતું. અમારી આર્થિક સ્થિતિ પણ ખૂબ નબળી હતી. મારી માતાને મારા અભ્યાસની તેમ જ ઘરની એમ બેવડી જવાબદારી પૂરી કરવા માટે રાત-દિવસ કામ કરવું પડતું. એ બધી તકલીફોથી કંટાળીને મેં જિંદગીનો અંત લાવવાનું નક્કી કરી નાખ્યું હતું, પરંતુ માર્ક ! એ દિવસે તેં મને ટેકો કરેલો એ હકીકતે થોડોક સામાન ઊંચકવા માટેનો નહીં, પરંતુ મારી બાકીની જિંદગી હું ઉપાડી શકું એ માટેનો ટેકો બની ગયો હતો. એ નાનકડા ટેકાએ જ મારી જિંદગી બચાવી છે, દોસ્ત ! તારો આભાર કઈ રીતે…!’
જૉન આગળ ન બોલી શક્યો. એની આંખમાંથી અવિરત આંસુ વહેતાં હતાં, તો સામે માર્કની આંખો પણ ક્યાં કોરી હતી ? એ જૉનનો હાથ પકડીને ચૂપચાપ બેઠો હતો.
[કુલ પાન : 80. કિંમત રૂ.50. પ્રાપ્તિસ્થાન : આર.આર.શેઠ ઍન્ડ કંપની પ્રા.લિ. ‘દ્વારકેશ’, રૉયલ ઍપાર્ટમેન્ટ પાસે, ખાનપુર, અમદાવાદ-380 001 ફોન : + 91 79 25506573.]
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous ભાઈબંધ – નવનીત સેવક
મૈત્રીની મહેક – જયવતી કાજી Next »
આ પ્રકારનું અન્ય સાહિત્ય:
અમારા ભાણિયાભાઈ ! – હરિશ્ચંદ્ર
ટેલિફોનની ઘંટડી ક્યારની વાગતી હતી પણ કોઈએ ઉપાડ્યો નહીં. હમણાં જાણે નિયમ થઈ ગયો છે કે ટેલિફોન મારે જ ઉપાડવો ! 'મમ્મી, તું જ લે ને ! તારો જ ફોન હશે.' દીકરી મોટેથી બોલી. 'ભાણિયાને પરણાવવા નીકળી છે ને !' - પતિદેવ ઉવાચ. મેં કૂકર મૂકેલું. ગૅસ ધીમો કરી હું રસોડામાંથી દોડતી આવી. ફોનમાં સામેથી મીઠો અવાજ રણક્યો, 'કોણ સુધા ? હું કુમુદ.' 'હા, હું ... [વાંચો...]
બધું જ છે… – નયના શાહ
(‘અખંડ આનંદ’ સામયિકના એપ્રિલ, ૨૦૧૬ના અંકમાંથી સાભાર) નવીનભાઈ અને વીરબાળાબહેનને જે કોઈ જોતું એને એમની દયા આવતી હતી. જોકે ઘણાબધાં એમની ઈર્ષ્યા પણ કરતાં હતાં. જોકે દયા ખાનાર વ્યક્તિ જ્યારે વીરબાળાબહેનને મળે ત્યારે તેમની દયા અચૂક ઈર્ષ્યાપાત્ર બની જતી. વીરબાળાબહેનમાં એક ખાસિયત હતી કે કોઈ પણ સંજોગોમાં ક્યારેય પણ ફરિયાદ કરવી નહીં. જેવા સંજોગો હોય એવા સંજોગોને અનુરૂપ થઈની જીવવું. ઈશ્વરે ... [વાંચો...]
સપોર્ટિંગ એન્જિન – મુર્તુઝા પટેલ
થોડી જ વારમાં કરજત સ્ટેશન પર બીજું ‘સપોર્ટિંગ એન્જિન’ પણ જોડાઈ ગયું અને મુંબઈ-પૂના લોકલે તેની સ્પિડ પકડી લીધી. કુદરતના ખોળે અવનવા નેચરલ ઘાટીલા દ્રશ્યોની અસલ ફિલ્મ બસ આંખની સામે જ પસાર થવાની શરુઆત થઈ રહી હતી. તે સાથે એક પછી એક નાના-મોટા ટનલ્સ આવવાની હારમાળા પણ પસાર થઈ રહી હતી. એ જોવા મારું મન તો બારીની બહાર નીકળી ... [વાંચો...]
20 પ્રતિભાવો : મૈત્રીના બે હૂંફાળા અવસરો – ડો. આઈ. કે. વીજળીવાળા
કાલિદાસ વ. પટેલ {વાગોસણા} says:
August 3, 2015 at 11:08 am
મિત્ર કેવો હોય અને એક સહૃદય મિત્ર અણીના વખતે કેવો ઉપયોગી થઈ પડે છે, તે સમજાવતી આપની વાતો ખૂબ જ ગમી. આભાર.
કાલિદાસ વ. પટેલ {વાગોસણા}
August 3, 2015 at 1:22 pm
August 3, 2015 at 2:03 pm
August 3, 2015 at 2:11 pm
Harday ne saparsi jay .
August 4, 2015 at 8:42 am
August 4, 2015 at 10:38 am
August 8, 2015 at 12:52 pm
ખૂબ જ સુદર કથાનકૉ
August 8, 2015 at 8:47 pm
આ વાર્તા દોસ્તો આપ્ને ઘનુ સિખવિ જાય
August 8, 2015 at 11:42 pm
August 17, 2015 at 12:30 am
સાહેબ, બહુ જ સરસ વાત, સરળતાથી કરી દીધી. દરેક પુસ્તકો વાંચ્યા છે. મારો લાયબ્રેરીમા આપના દરેક પુસ્તકૉ છે. પ્રેરણાત્મક છે. અભીનન્દન.
September 13, 2015 at 12:42 am
Very touchy story. Thanks for providing good reading.
October 14, 2015 at 12:25 pm
સરસ સાહેબ, આપણે પણ મુશ્કેલીના સમયે ટેકો કરવો જોઇએે.
chaudhari vaishali ganeshabhai says:
October 30, 2015 at 3:15 pm
થેઁક્યુ સર,જેીવન મિત્રો વગર કઁઇ નથેી.અને એટલે જે બાળપણનેી આ દોસ્તેી આપળા મોટા થયા પછેી પણ આપણે અકબઁધ રાખેીયે છેીયે ,એક જોતા આપણે આપણુઁ બાળપણ અકબઁધ રાખેીય છેીયે.
November 7, 2015 at 4:03 pm
February 13, 2016 at 10:16 pm
February 21, 2016 at 9:43 pm
Mane haju aaje જ aa website. Ni Jan that
Gujrati sahity par aatlu badhu undan purvak nu recharsh Bov sarrs
July 14, 2016 at 9:49 pm
Sir aapni tamam book me vanchi chhe
khub saras lakho chho tme
piyush (balethi school) says:
November 30, 2016 at 9:52 pm
Jivannu amuly ratn atle dost
December 29, 2016 at 12:32 am
Karsan Bhakta usa says:
March 25, 2017 at 1:17 am
ખુબજ સુનદર વાર્તા !!
” A friend in need is a friend indeed.”
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
રીડગુજરાતી.કોમ પર પ્રસ્તુત થતા લેખ ટાઈપ કરવા માટે યોગ્ય વ્યક્તિઓની જરૂર છે. પૂરતું વળતર આપવામાં આવશે. વોટ્સએપ : ૯૯૭૪૪૧૦૮૬૮
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
tia: બીચરી વાર્તા તો પોતાના ઠેકાણે રહી અને લેખ કહો કે...
viren machwala: Give me more quotes
CD VORA: મને મજા આવી હું પણ આવા તબક્કાઓમાંથી વરસાદ થયો...
સંજય કે સંઘવી: જેમ પુ રવિશંકર મહારાજ કેહતા તેમ ડૉ કલામ...
ગોપાલ ખેતાણી: અદભૂત વર્ણન. આપની સાથે દરિયાઈ સફર કરી તેવો...
જગદીશ કરંગીયા ‘સમય’: ટૂંકી વાર્તા કે લેખ ? અતિ સુંદર...
Yogesh pandya: I m writter yogesh pandya..u hv read my...
Mahendra kumar, Babariya Dubai: Thought provoking article.
Chauhan Yashpa: Wah sir good story…….
Kirtika Macwan: A wonderful story
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
રીડગુજરાતી વિશે : પ્રેસ વિભાગ
નવરસમાં ઝબોળાયેલી માઈક્રોફિક્શન – ડૉ. હાર્દિક નિકુંજ યાજ્ઞિક
એક અપીલ – ધ્રુવ ભટ્ટ
વન ડે માત્રમ – કુલદીપ લહેરુ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.